Hoe sê ? | Health24
Posted by: Danie | 2008/10/08
Hoe sê ?
Ek is 53 en het daardie stadium bereik dat ek feitlik elke 2e keer vir iemand wat met my praat, moet vra om te herhaal. My vrou en kinders het my " gedwing" om die GP te gaan spreek. Hy het my ore uitgespuit, maar dit het niks gehelp nie. Moet ek die GP vra om my te verwys na ' n spesialis? Dis seker ' n simpel vraag, maar wat behoort ek dan te verwag, maw watter tipe behandeling gee hulle vir soiets?
Ek sal voorstel dat jy vir 'n volledige gehoorevaluasie gaan na 'n Oudioloog. Hulle kan presies vasstel wat die probleem is, wat die graad daarvan is en wat daaraan gedoen moet word. Laat weet my asseblief as jy nie van 'n Oudioloog in jou omgewing weet nie en ek sal jou met graagte na iemand verwys (izabelle@widex.co.za). Gehoorapparate is 'n moontlike opsie en ek kan jou belowe dat die tegnologie nou se dae ongelooflik is en die apparate baie diskreet.